སྐྱེས་ཕོ་མོ་གཉེན་སྒྲིག་བྱེད་པ་ནི་འགྲོ་བ་མིའི་རིགས་འཕེལ་རྒྱས་སུ་འགྲོ་བའི་སྲོག་རྩ་དང་།རང་གི་རིགས་རྒྱུད་ཕྱི་མ་སྐྱེད་པའི་འགོ་ཁུངས་ཡིན་ལ།གཉེན་སྒྲིག་བྱེད་པ་དེ་ཕོ་མོ་སུ་ལ་མཚོན་ནའང་མི་ཚེ་ཧྲིལ་བོའི་དོན་དག་གལ་ཆེན་ཞིག་ཡིན་པས།ཡུལ་འདིའི་གཉེན་སྒྲིག་ཁྱིམ་ཚང་ཕྱོགས་གཉིས་ཀས་གཉེན་སྒྲིག་ས་ཕ་རོལ་པོའི་ཚང་གི་ཁྱིམ་རྒྱུད་དང་རིགས་རུས།རྒྱུན་ལྡན་ཡིན་མིན་སོགས་ལ་སྔོན་ནས་རྩད་ཞིབ་ནན་པོ་བྱེད་ཅིང་།དེ་ནས་བུ་བུ་མོ་གཉིས་ཀྱི་ལོ་རུས་སྤར་ཁ་སོགས་མཐུན་མིན་ལ་མོ་ལུང་རྩིས་གསུམ་ཞུ་ཡི་ཡོད།ཁྱིམ་རྒྱུད་གཅིག་པ་དང་གཉེན་གྱི་འབྲེལ་བ་ཡོད་པའི་ནང་ཁུལ་དུ་གཉེན་སྒྲིག་པར་ཧ་ཅང་འཛེམས་པ་ཡིན་ཏེ།ཆེས་མ་མཐའ་ཡང་ཕ་ཚུན་ཆད་ནས་མི་རབས་བདུན་༣དས་པའི་རྗེས་ཡིན་དགོས།འདི་ནི་དེང་སང་ཚན་རིག་གི་བཤད་ཚུལ་དང་ཡང་དག་མཐུན་པ་སྟེ་བྱེས་པ་ཀླ་ཀློ་དང་དབང་བོ་མ་ཚང་བ་སྐྱེ་བ་འགོག་ཚེད་ཡིན།ཡུལ་འདིའི་གོམས་སྲོལ་ལ་སྐྱེས་པ་སྟག་རོ་ཅན་དང་བུ་མོ་འབྲུག་ལོ་ཅན་ཡིན་ན་བཟང་བར་བརྩི་ལ།ཁྱིམ་ཚང་གཅིག་ཏུ་ལོ་རྟགས་ཡོངས་རྫོགས་འཛོམས་ན་ཧ་ཅང་བཀྲ་ཤིས་པ་དང་དགེ་པེགས་འབྱུང་བའི་རྟགས་མཚན་དུ་བཤད།།